**คริสโตเฟอร์ พอล โอนีล** (อังกฤษ: Christopher Paul O'Neill; 27 มิถุนายน พ.ศ. 2517) นักธุรกิจสัญชาติอเมริกันและสหราชอาณาจักรที่พำนักและทำงานอยู่ในนิวยอร์ก เป็นพระภัสดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ และเป็นพระชามาดาในสมเด็จพระราชาธิบดีคาร์ลที่ 16 กุสตาฟ และสมเด็จพระราชินีซิลเวียแห่งสวีเดน

ประวัติ
-------

คริสโตเฟอร์ พอล โอนีล เกิดเมื่อวันที่ 27 มิถุนายน พ.ศ. 2517 ที่กรุงลอนดอน สหราชอาณาจักร เป็นบุตรของพอล เซซาริโอ โอนีล วาณิชธนกรชาวอเมริกันที่เข้ามาทำงานในลอนดอนช่วงปี พ.ศ. 2503 เพื่อตั้งสำนักงานใหญ่ในยุโรปของวาณิชธนกิจ *Oppenheimer & Co* กับมารดาชื่ออีวา มาเรีย วอลเทอร์ ซึ่งเกิดในประเทศออสเตรีย ซึ่งถือเป็นการสมรสครั้งที่สองของโอนีล และครั้งที่สามของวอลเทอร์

โอนีลมีพี่น้องร่วมมารดาคือ ตะตยานา ดาโบ, เคาน์เตสนาตาชา อาเรนสแบร์ก-เทราน์ และมีพี่น้องร่วมบิดาคือ สเตฟานี, อันนาลิซา และคาเรน เขาเติบโตในลอนดอนและซังคท์กัลเลิน เขาใช้ชีวิตอยู่ในออสเตรียและเยอรมนีบ่อยครั้ง ทั้งนี้เขาเป็นบุคคลสองสัญชาติคืออเมริกันและสหราชอาณาจักร

การศึกษาและการทำงาน
-------------------

โอนีลเข้ารับการศึกษาจากสถาบันแห่งโรเซนแบร์กในซังคท์กัลเลิน ประเทศสวิตเซอร์แลนด์ สำเร็จการศึกษาระดับปริญญาตรีอักษรศาสตรบัณฑิต สาขาความสัมพันธ์ระหว่างประเทศ มหาวิทยาลัยบอสตัน และปริญญาโทบริหารธุรกิจจากโรงเรียนธุรกิจโคลัมเบียในนิวยอร์ก

โอนีลเป็นหุ้นส่วนและหัวหน้าฝ่ายวิจัยของ *Noster Capital* และเคยเป็นพนักงานของ *N M Rothschild & Sons* และ *Steinberg Asset Management*

ความสัมพันธ์และการเสกสมรส
-------------------------

ในงานเสกสมรส
เจ้าหญิงมาเดอลีนและโอนีลปรากฏตัวต่อสาธารณชนร่วมกันครั้งแรกในเดือนมกราคม พ.ศ. 2554 ต่อมาได้มีการจัดพิธีหมั้นของทั้งสองเมื่อวันที่ 25 ตุลาคม พ.ศ. 2555 และประทานสัมภาษณ์อย่างเป็นทางการ และปลายเดือนเมษายนในปีถัดมาก็ได้มีการประกาศว่าจะจัดพระราชพิธีเสกสมรสในวันที่ 8 มิถุนายน พ.ศ. 2556 ที่โบสถ์น้อยภายในพระราชวังสต็อกโฮล์ม และจัดเลี้ยงพระกระยาหารค่ำที่พระตำหนักในพระราชวังดรอตนิงโฮล์ม

อย่างไรก็ตามโอนีลก็มิได้รับการสถาปนาขึ้นเป็น "เจ้า" ดังกรณีของดาเนียล เวสต์ลิง เนื่องจากการที่จะเป็นพระบรมวงศานุวงศ์สวีเดนจำต้องละจากนิกายโรมันคาทอลิกเปลี่ยนไปนับถือนิกายลูเทอแรน และจำต้องถือสัญชาติสวีเดนด้วย ซึ่งโอนีลได้ปฏิเสธ เนื่องจากต้องใช้สัญชาติเดิมในการทำธุรกิจของเขาต่อไป หลังจากการเสกสมรสทั้งสองได้ตั้งใจที่จะพำนักอยู่นิวยอร์ก อย่างไรก็ตามบุตรของทั้งสองจะต้องเติบโตที่สวีเดนและนับถือนิกายลูเทอแรนเช่นเดียวกับเจ้าหญิงมาเดอลีน ทั้งนี้ก็เพื่อสิทธิธรรมในราชสมบัติ

วันที่ 3 กันยายนปีเดียวกันนั้น ทั้งสองได้ออกมาประกาศว่า พวกเขาคาดหวังที่ให้กำเนิดบุตรคนแรก และเจ้าหญิงมาเดอลีนได้ให้ประสูติกาลพระธิดาคือ เจ้าหญิงเลโอนอร์ เมื่อวันที่ 20 กุมภาพันธ์ พ.ศ. 2557

ใน พ.ศ. 2558 ครอบครัวของเขาได้ย้ายไปยังประเทศสวีเดน และหวังใจที่จะให้กำเนิดพระบุตรอีกองค์ คือเจ้าชายนีโคลัส ดยุกแห่งโอเงร์มันลันด์ ซึ่งประสูติกาลเมื่อวันที่ 15 มิถุนายน พ.ศ. 2558 ก่อนหน้านี้โอนีลย้ายไปพำนักที่ลอนดอน สหราชอาณาจักรเพื่อประกอบธุรกิจและจัดแจงที่ประทับตั้งแต่เดือนเมษายน พ.ศ. 2558 และครอบครัวของเขาจะย้ายตามมาในฤดูใบไม้ร่วง

เครื่องราชอิสริยาภรณ์
---------------------

* สวีเดน สวีเดน :  Commander of the Royal Order of the Polar Star (6 มิถุนายน พ.ศ. 2556)
* สวีเดน สวีเดน :  Commemorative Ruby Jubilee Medal of His Majesty The King (15 กันยายน พ.ศ. 2556)

อ้างอิง
-------

1. ↑  Geni: Paul Cesario O'Neill Linked 2013-06-08
2. 1 2 3  Swedish Royal Court website: *Mr Christopher O'Neill's biography* เก็บถาวร 2013-06-07 ที่ เวย์แบ็กแมชชีน Linked 2013-06-08
3. 1 2  Svenska Dagbladet, 25 October 2012: *Vem är Chris O´Neill? (Who is Chris O´Neill?)* - Swedish only; linked 8 June 2013
4. ↑  Expressen, 12 May 2013: *Så hamnade Maddes svärmor i finrummen (How Madde's mother-in-law made it to the parlours)* - Swedish only; linked 8 June 2013.
5. 1 2  Swedish Royal Court website: *Engagement between Princess Madeleine and Mr Christopher O'Neill* เก็บถาวร 2014-11-29 ที่ เวย์แบ็กแมชชีน; linked 8 June 2013.
6. ↑  Swedish Royal Court press release 2013-04-29: *The wedding weekend, 7-8 June 2013* เก็บถาวร 2015-07-01 ที่ เวย์แบ็กแมชชีน; linked 8 June 2013.
7. ↑  Swedish Royal Court press release 2013-05-20: *Mr Christopher O'Neill's title* เก็บถาวร 2017-02-05 ที่ เวย์แบ็กแมชชีน; linked 8 June 2013.
8. ↑  "'New York princess' risks heirs' right to the throne". The Local. 27 February 2013. สืบค้นเมื่อ 8 June 2013.
9. ↑  "Prinsessan Madeleine och Herr Christopher O'Neill väntar barn" (ภาษาสวีเดน). Kungahuset. คลังข้อมูลเก่าเก็บจากแหล่งเดิมเมื่อ 2013-09-05. สืบค้นเมื่อ 3 September 2013.
10. ↑  Reuters in Stockholm. "Sweden's Princess Madeleine gives birth to daughter | World news". theguardian.com. สืบค้นเมื่อ 2014-02-21.
11. ↑  "H.R.H. Princess Madeleine gave birth to a". SwedenAbroad. คลังข้อมูลเก่าเก็บจากแหล่งเดิมเมื่อ 2014-02-25. สืบค้นเมื่อ 2014-02-21.
12. ↑  "Princess Madeleine of Sweden gives birth to a daughter in NYC". UPI.com. สืบค้นเมื่อ 2014-02-21.
13. ↑  "Princess Madeleine registers as a Swedish resident" (Press release). Swedish Royal Court. 5 February 2015. คลังข้อมูลเก่าเก็บจากแหล่งเดิมเมื่อ 2015-03-08. สืบค้นเมื่อ 4 March 2015.
14. ↑  "ปีติ! เจ้าหญิงมาเดอลีนแห่งสวีเดน ประสูติกาลพระโอรส". *ไทยรัฐออนไลน์*. 15 June 2015. สืบค้นเมื่อ 16 June 2015.
15. ↑  "Princess Madeleine of Sweden's London move confirmed". Hello Magazine. 29 May 2015. สืบค้นเมื่อ 5 June 2015.
16. ↑  Swedish RoyalCourt website: *The Order of the Polar Star* เก็บถาวร 2018-12-11 ที่ เวย์แบ็กแมชชีน Linked 2013-06-08
17. ↑  Ruby Jubilee in Sweden (in Spanish)

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ คริสโตเฟอร์ โอนีล
* ชีวประวัตินายคริสโตเฟอร์ โอนีล เก็บถาวร 2015-06-18 ที่ เวย์แบ็กแมชชีน — เว็บไซต์ราชสำนักสวีเดน (อังกฤษ)